Iktatószám: HIV/ /2021.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testület**

**2021. november 25-ei rendes nyilvános ülésére**

**Tárgy**: Együttműködési megállapodás Ady utcai okos parkolás kiépítésére

**Az előterjesztő:** Papp Gábor polgármester

**Készítette**: Nagymihály Csaba informatikus

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte**: dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

Hévíz Város Önkormányzatának Képviselő-testülete 81/2021. (IV. 30.) határozata alapján Európai Uniós nyílt közbeszerzési eljárás lefolytatását követően 2021. június 10. napján Szolgáltatási szerződést kötött Okos parkolás megvalósítása Hévízen I. ütem tárgyban EURO ONE Számítástechnikai Zrt. (székhely: 1145 Budapest, Újvilág utca 50-52.) és EPS-GLOBAL Zártkörűen Működő Részvénytársaság (székhely: 1089 Budapest. Elnök utca 1.) közös ajánlattevőkkel.

A projekt keretében megvalósul az okos parkolás I. üteme a városban.

Olyan rendszer kerül megvalósításra mely szoftveresen rendelkezik a szabad parkolóhelyek számának publikus applikációban és weboldalon, valamint változtatható jelzésképű táblán történő megjelenítésének képességével és a szabad férőhely érzékelő rendszerek adatinak fogadásra képes interfésszel.

A szerződés részét nem képezte a szenzorok, a LED táblák és a kiegészítő rendszer elemek bevezetése.

A kivitelező cég jelentős szaktudással és külföldi referenciákkal rendelkezik az okos parkolás terén.

A kivitelező cég megkereste Hévíz Város Polgármesterét, azzal kapcsolatosan, hogy szeretnék hazai helyszínen is bemutatni az okos parkolási rendszer teljes spektrumát,az Okos Parkolási Demó Rendszert. (előterjesztés 1. számú melléklete)

Felajánlják az Önkormányzat részére, hogy saját költségen, az Önkormányzat anyagi támogatása nélkül, az Ady utcai 25 férőhely parkolóban a teljes Okos Parkolási Demó Rendszert kialakítják. Amennyiben az Önkormányzat lehetőséget biztosít részükre felszerelnék parkoló szenzorokkal és kamerás parkolóhely kezelő rendszert. A Nagyparkoló és a Víztorony parkoló aktuális szabad férőhely számait dinamikus LED táblákon jeleznék a parkolók bejáratainál és egy vezérlő helységet – operation room - is kialakítanának az Önkormányzat épületében, mindezzel csökkenthető az éppen szabad parkolóhelyet kereső gépkocsik okozta forgalom-, zaj-, és környezeti terhelés.

Kérik az önkormányzat hozzájárulását ahhoz, hogy az teljes okos parkolási rendszer első hazai helyszíneként, Hévízen mutathassák be a fentiek szerinti teljes okos parkolás rendszert

A kivitelezéssel kapcsolatos együttműködési szerződés az előterjesztés 2. számú mellékletét képezi.

A fejlesztéssel Hévíz városa is lehetőséget kapna, hogy a városlakók és a városba látogatók egy komplett okos parkolási rendszert ismerhessenek meg és használhassanak.

Az üzemeltető pedig betekintést nyerhet, hogy milyen is az ellenőr nélküli működés, amikor is csak akkor kell kiszállnia ellenőrzése amikor egy szenzoros várakozóhely foglaltságot jelez, de az adott helyre nem érkezett parkolási díjfizetés, ezzel munkaerőt és munkaidőt takaríthat meg.

A kivitelező tájékoztatása szerint amennyiben lehetőséget kapnak a fentiekre, a fejlesztést az idei évben megvalósítják.

Kérem, a Tisztelt Képviselő-testületet az előterjesztés megvitatására, a határozati javaslat elfogadására.

A döntés egyszerű szótöbbséget igényel.

**2.**

**Határozati javaslat**

1. Hévíz Város Önkormányzatának Képviselő-testülete EPS-GLOBAL Zártkörűen Működő Részvénytársaság megkeresését, mely szerint az Ady utca 25 férőhelyes parkolóban kialakítják és bemutatják Okos Parkolási Demó Rendszert saját költségen, támogatja.
2. A Képviselő-testület felkéri a polgármestert az együttműködési szerződés aláírására.

Felelős: Papp Gábor polgármester

Határidő:2021. november 30.

**4.**

**Felülvizsgálatok- egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Nagymihály Csaba | ügyintéző |  |  |
| Szintén László | Közgazdasági osztályvezető |  |  |
| dr. Tüske Róbert | jegyző  törvényességi felülvizsgálat |  |  |