cimer

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
| Iktatószám: HIV/ ….. -………. /2021  Napirend sorszáma: |  |

vonal

**ELŐTERJESZTÉS**

**Hévíz Város Önkormányzat Képviselő-testületének**

**2021. november 25-ei rendes nyilvános ülésére**

**Tárgy:** Köztemetőkre vonatkozó díjak felülvizsgálata

**Az előterjesztő:** Papp Gábor polgármester

**Készítette:** Gönye József mb. igazgató

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A „Temetőkről és a temetkezésről szóló 1999.évi XLIII. törvény 40.§ (3) bekezdése alapján „a köztemetőkre vonatkozó díjak mértékét Hévíz Város Önkormányzat Képviselő-testületének

19/2000.(XI.30.) önkormányzati rendelete állapítja meg. A díjmértéket évente felül kell vizsgálni.”

A jelenleg hatályos díjak 2018.01.01–től vannak érvényben.

A temető északi részén található 4 db urnafalban 72 db férőhely van, ebből 30 db-ot értékesítettünk. A rendelkezésünkre álló szabad helyek nem teszik indokolttá újabb urnafal vásárlását.

Az „I” parcellát 2016-ban nyitottuk, viszont a „H” parcellában még 7 db szabad hely van.

Az Egregyi temetőben új sírhelymegváltásra nincs lehetőség.

2021. évben a Hévízi temetőben 34, míg az Egregyi temetőben 7 temetés volt.

Sírhelymegváltás 9 db, lejárt sírhelyek újraváltása 12 db volt.

Ravatalozó használati díjat 22 alkalommal számláztunk a szolgáltatást végző vállalkozásnak.

Halott-hűtő bérlésére nem volt igény.

Síremlék felállítási kérelem 16 db, tisztítási kérelem 8 db volt.

Pénzügyi mérleg 2020- 2021 évben:

|  |  |  |
| --- | --- | --- |
| A hévízi temetők pénzügyi mérlege 2020- 2021-ben (Ft-ban) | | |
|  | Bevétel | Kiadás |
| 2020. év | 3 003 300 | 1 359 044 |
| 2021.01.01- 10.31-ig | 2 652 140 | 3 800 909 |

2021-ben az eddigi 10 hónap kiadásai a következők voltak:

**Személyi juttatás összesen: 3 214 408,-Ft**

1 fő temetőgondnok bére 2 236 076,-Ft

1 fő járulékai 378 332,-Ft

1 fő megbízási díja 600 000,-Ft

**Dologi kiadások összesen: 586 501,-Ft**

üzemeltetési anyagok 12 815,-Ft

közüzemi díjak 185 825,-Ft

egyéb szolgáltatások 270 631,-Ft

előzetesen felsz. áfa 117 230,-Ft

A temetői létesítmények igénybevételéért a temetkezési szolgáltatók által fizetendő díjak

|  |  |  |
| --- | --- | --- |
|  | **Megnevezés** | **Díj** |
| 1. | A temetőben lévő közművek, ravatalozó használata, valamint a hulladék szállítás és ártalmatlanítás költsége temetésenként | 20 000 Ft |
| 2. | A hűtő használata (maximum 7 nap) | 5 000 Ft/nap |

A fenti díjak az Áfát nem tartalmazzák.

A temetkezési szolgáltatók kivételével a temetőben vállalkozásszerűen munkát végzők által fizetendő temető-fenntartási hozzájárulási díj

|  |  |  |
| --- | --- | --- |
|  | **Megnevezés** | **Díj** |
| 1. | Sírbolt, síremlék állítás üzemeltetői engedély alapján (síremlékenként) | 5 000 Ft |
| 2. | Sírbolt, síremlék karbantartás, felújítás, egyéb munkák üzemeltetői engedély alapján (síremlékenként) | 4 000 Ft |
| 3. | Többlet föld elszállítása és elhelyezése (sírhelyenként) | 10 000 Ft |

A fenti díjak az Áfát nem tartalmazzák.

|  |  |
| --- | --- |
| Temetési helyek, megváltási időtartamuk | Díjak |
| Díszsírhely, egyes, határidő nélküli | díjmentes |
| Díszsírhely, kettes, határidő nélküli | díjmentes |
| Sírhely, felnőtt, egyes, 25 évre | 25.000 Ft |
| Sírhely, felnőtt, egyes, 25 évre kiemelt helyen | 50.000 Ft |
| Sírhely, felnőtt, kettes, 25 évre | 50.000 Ft |
| Sírhely, felnőtt, kettes, 25 évre kiemelt helyen | 100.000 Ft |
| Urnafülke (2 urna) 25 évre | 50.000 Ft |
| Urnasírbolt (2 urna) 25 évre (rézsűben) | 60.000 Ft (megtelt) |
| Sírbolthely (kripta), egyes, 60 évre | 100.000 Ft |
| Sírbolthely (kripta), egyes, 60 évre kiemelt helyen | 200.000 Ft |
| Sírbolthely (kripta), kettes, 60 évre | 200.000 Ft |
| Sírbolthely (kripta), egyes, 60 évre kiemelt helyen | 400.000 Ft |

A GAMESZ részéről egyetlen tétel vonatkozásában fogalmazódott meg az emelés kérdése, ez pedig a temetkezési vállalkozó által a ravatalozó és közművek, mint létesítmény igénybe vételéért fizetendő 20.000,- Ft-os díj esetleges megduplázása.

Tekintettel arra, hogy ilyen használati díj számlázására 22 alkalommal került sor, és egyéb díjak emelése jelenleg nem indokolt, javasoljuk, hogy a képviselő-testület 2022. évre ne módosítson a temetői díjszabásokon.

Kérem a tisztelt képviselő-testületet az előterjesztés megvitatására.

A döntés egyszerű szótöbbséget igényel.

**2.**

**Határozati javaslat**

Hévíz Város Önkormányzat Képviselő-testülete a hévízi köztemetők temetői díjait az előterjesztés szerint felülvizsgálta és 2022. évre díjemelést nem tervez.

Felelős: Papp Gábor polgármester

Határidő: azonnal